Document ID: 31999D0263

Odločba Komisije
z dne 19. aprila 1999
o spremembi Odločbe 1999/120/ES o začasnih seznamih obratov v tretjih državah, iz katerih države članice odobrijo uvoz živalskih črev
(notificirano pod dokumentarno številko K(1999) 962)
(Besedilo velja za EGP)
(1999/263/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(4) Odločbe,
(1) ker so se začasni seznami obratov v tretjih državah, ki proizvajajo živalska čreva, pripravili z Odločbo Komisije 1999/120/ES [3];
(2) ker so Afganistan, Kostarika, Honduras, Japonska, Latvija, Paragvaj, Južna Afrika, Turkmenistan in Uzbekistan poslali sezname obratov, ki proizvajajo živalska čreva in za katere pristojni organi potrjujejo, da so v skladu s predpisi Skupnosti;
(3) ker se zato začasni seznami obratov, ki proizvajajo živalska čreva, lahko sestavijo za Afganistan, Kostariko, Honduras, Japonsko, Latvijo, Paragvaj, Južno Afriko, Turkmenistan in Uzbekistan; ker bi bilo torej treba Odločbo 1999/120/ES ustrezno spremeniti;
(4) ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Seznami obratov, ki proizvajajo živalska čreva, v prilogi k tej odločbi se v abecednem vrstnem redu dodajo prilogi k Odločbi 1999/120/ES.
Člen 2
Ta odločba se uporablja od 1. aprila 1999.
Člen 3
Ta odločba je naslovljena na države članice.
V Bruslju, 19. aprila 1999

Labels: 17
5
0
3
6